འཚོ་གནས་ཀྱི་ཐོབ་ཐང་ཟེར་བ་དེ་མི་སྐྱེས་དུས་ནས་མངའ་བའི་ཐོབ་ཐང་ཞིག་ཡིན་ལ།གཙོ་བོ་མི་སེར་ཞིག་ལ་ཡོད་དགོས་ལ་ཡོད་ཀྱང་ཆོག་པའི་ཐོབ་ཐང་ནི་སྤྱི་ཚོགས་ཐོབ་ཐང་རིགས་ཡིན།དཔེར་ན།གནས་ཚུལ་ཤེས་རྒྱུའི་ཐོབ་ཐང་།འདེམས་བསྐོའི་ཐོབ་ཐང་།སྐད་འབོད་ཁྲོམ་སྐོམ་གྱི་ཐོབ་ཐང་།སྨྲ་བརྗོད་དང་།པར་སྐྲུན།ཚོགས་པ་གསར་འཛུགས་ཀྱི་ཐོབ་ཐང་སོགས་གལ་ཆེན་པོ་ཡིན།རྒྱ་ནག་ཀྲུང་གོ་གཞུང་གིས་གཞུང་དང་ལྟ་སྤྱོད་ཐ་དད་ཅན་ཚོར་རྣམ་འགྱུར་སྟོན་སྟངས་ལས་གཞུང་གིས་མི་ཐོབ་རྡོག་རོལ་དུ་གཏོང་བཞིན་པ་ལས་མི་ཐོབ་ལ་འགན་སྲུང་བྱས་མེད་པ་གསལ་བོ་རེད།ལོ་སྔོན་མར་རྒྱ་རིགས་ཁྲིམས་རྩོད་པ་ཕུའུ་ཀྲི་ཆང་དང་།གསར་འགྱུར་མི་སྣ་གྲགས་ཅན་ལྕམ་ཀོའོ་ཡུས།ཐོབ་ཐང་སྲུང་སྐྱོབ་ཁྲིམས་རྩོད་པ་ཞིས་ཀྲི་ཡོན་ལ་སོགས་མང་པོ་འཛིན་བཟུང་དང་བཙོན་འཇུག་བྱས་ཡོད་ལ།མི་དེ་དག་གིས་རང་ལ་ཡོད་ཆོག་པའི་ཆབ་སྲིད་ཀྱི་ཐོབ་ཐང་ལག་ལེན་དུ་བསྟར་བ་ཙམ་ལས་ཁྲིམས་འགལ་གྱི་ལས་ཅི་ཡང་བྱས་མེད་མོད།རྒྱ་ནག་དེང་གཞུང་གིས་རེ་རེ་བཞིན་འཛིན་བཟུང་བཙོན་འཇུག་བྱས་པ་རེད།ལྷག་དོན་དུ།ཉེས་བའི་གཟའ་འཁོར་འགའི་ནང་དུ།ཁྲིམས་རྩོད་པས་གཙོས་སྤྱི་ཚོགས་ལས་འགུལ་མི་སྣ་སུམ་བརྒྱ་མ་ཟིན་ཙམ་ཞིག་འཛིན་བཟུང་དང་བཀག་ཉར་སོགས་བྱས་ཡོད་པས།རྒྱ་ནག་དེང་གཞུང་གི་བྱ་སྤྱོད་དེ་ཞི་ཅིན་ཕེང་གིཁྲིམས་ལ་བརྟེན་ནས་རྒྱལ་ཁབ་སྐྱོངརྒྱུ་ཡིན་ལུགས་ཀྱི་སྟོང་གཏམ་དེ་དང་ཏག་ཏག་འགལ་ཟླ་ཆགས་ཡོད།འདི་ནི་མི་དམངས་ཀྱི་མི་ཐོབ་ལ་གོས་བརྩི་བྱས་པ་རེད་དམ།མི་ཐོབ་རྡོག་རོལ་བཏང་བ་རེད།